תקנות מס הכנסה (קביעת תנאי שוק)

{{ח:התחלה}}
{{ח:כותרת|תקנות מס הכנסה (קביעת תנאי שוק), התשס״ז–2006}}

{{ח:פתיח-התחלה}}
{{ח:תיבה|ק״ת תשס״ז, 338|תקנות מס הכנסה (קביעת תנאי שוק)|https://olaw.org.il/takanot/takanot-6540.pdf}}; {{ח:תיבה|תשפ״ב, 4114|תיקון|https://olaw.org.il/takanot/takanot-10339.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מס הכנסה#סעיף 85א|סעיפים 85א(ה)}} {{ח:חיצוני|פקודת מס הכנסה#סעיף 243|ו־243}} {{ח:חיצוני|פקודת מס הכנסה|לפקודת מס הכנסה}} (להלן – הפקודה), ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ב}}
{{ח:ת}} בתקנות אלה –
{{ח:ת|סוג=הגדרה}} ”דוח ישות־אם סופית“ – דוח כאמור {{ח:חיצוני|פקודת מס הכנסה#סעיף 85ג|בסעיף 85ג(ג) לפקודה}};
{{ח:ת|סוג=הגדרה}} ”הסכם בין־לאומי“ – כהגדרתו {{ח:חיצוני|פקודת מס הכנסה#סעיף 214א|בסעיף 214א לפקודה}};
{{ח:ת|סוג=הגדרה}} ”הסכם רשויות מוסמכות“ – הסכם בין־לאומי לחילופי המידע הנדרש {{ח:חיצוני|פקודת מס הכנסה#סעיף 85ג|בסעיף 85ג לפקודה}};
{{ח:ת|סוג=הגדרה}} ”טווח הערכים“ – טווח הערכים שבין הערך הנמוך ביותר לבין הערך הגבוה ביותר, כפי שהתקבלו בהשוואה לעסקאות דומות;
{{ח:ת|סוג=הגדרה}} ”הטווח הבין־רבעוני“ – הערכים המצוים בין המאון ה־25 לבין המאון ה־75 בטווח הערכים;
{{ח:ת|סוג=הגדרה}} ”מאפייני השוואה“ – כל אחד מאלה:
{{ח:תתת|(1)}} תחום הפעילות, לרבות ייצור, שיווק, מכירה, הפצה, מחקר ופיתוח, ייעוץ ומתן שירותים;
{{ח:תתת|(2)}} סוג הנכס או השירות;
{{ח:תתת|(3)}} תנאי העסקה הבין־לאומית;
{{ח:תתת|(4)}} סיכונים, לרבות סיכונים גאוגרפים, סיכונים פיננסיים וסיכוני אשראי;
{{ח:תתת|(5)}} הסביבה הכלכלית;
{{ח:תתת|(6)}} השפעת קיומו של מוניטין או של נכס בלתי מוחשי אחר;
{{ח:ת|סוג=הגדרה}} ”עסקה בין־לאומית“ – עסקה נושא הבדיקה שמתקיימים בה כל אלה:
{{ח:תתת|(1)}} היא נעשתה בין צדדים שיש ביניהם, כולם או מקצתם, יחסים מיוחדים;
{{ח:תתת|(2)}} אחד או יותר מהצדדים לעסקה הוא תושב חוץ, או שההכנסה מהעסקה, כולה או חלקה, היא הכנסה חייבת במס גם מחוץ לישראל;
{{ח:ת|סוג=הגדרה}} ”עסקה דומה“ – כל אחת מאלה ובלבד שאם לא היו מאפייני ההשוואה זהים, נעשו התאמות, כך שהשפעת ההבדל במאפייני ההשוואה על התוצאות שהתקבלו – תתבטל:
{{ח:תתת|(1)}} עסקה בין הצד הנבדק לבין מי שאין לו עמו יחסים מיוחדים, שבה מאפייני ההשוואה זהים, כולם או מרביתם, למאפייני ההשוואה בעסקה הבין־לאומית;
{{ח:תתת|(2)}} לא היתה עסקה כאמור בפסקה (1) – עסקה בין צדדים שאין ביניהם יחסים מיוחדים שבה מאפייני ההשוואה זהים או דומים, כולם או מרביתם, למאפייני ההשוואה בעסקה שביצע הצד הנבדק;
{{ח:ת|סוג=הגדרה}} ”צד דומה“ – אדם שמאפייני ההשוואה בו ובצד הנבדק זהים או דומים;
{{ח:ת|סוג=הגדרה}} ”צד נבדק“ – צד לעסקה בין־לאומית, שמתקיימים לגביו שני אלה:
{{ח:תתת|(1)}} ניתן להניח שהשוואת העסקאות הדומות שביצע, תניב את התוצאה המהימנה ביותר לענין קביעת מחיר השוק;
{{ח:תתת|(2)}} קיים לגביו מידע מתאים, נאות ומהימן יותר מאשר לגבי כל צד אחר;
{{ח:ת|סוג=הגדרה}} ”שיעור הרווחיות“ – שיעור הרווח או ההפסד, לפי הענין, שייקבע לפי אחת משיטות אלה:
{{ח:תתת|(1)}} בתחום הפעילות שבו נהוגה שיטה הקובעת מחיר לעסקה כרווח בשיעור קבוע המתווסף לעלויות הישירות – הרווח בשיעור הקבוע שהתקבל בעסקאות דומות;
{{ח:תתת|(2)}} בתחום הפעילות שבו נהוגה שיטה הקובעת מחיר לעסקה כרווח גולמי בשיעור קבוע ממכירות הצד הרוכש שהוא הצד הנבדק או צד דומה לו – שיעור הרווח הגולמי שהתקבל בעסקאות דומות;
{{ח:תתת|(3)}} לא ניתן לקבוע את שיעור הרווח כאמור בפסקה (1) או (2) – שיעור הרווח לפי אחד ממדדי הרווחיות שלהלן, המתאים ביותר לפעילות בעסקה הבין־לאומית:
{{ח:תתתת|(א)}} שיעור הרווח התפעולי או ההפסד התפעולי, לפי דוחות רווח והפסד המתקבל בעסקאות דומות;
{{ח:תתתת|(ב)}} היחס שבין הרווח או ההפסד, לפי הענין, לבין הנכסים, ההתחייבויות או ההון, כולם או חלקם, לפי הענין;
{{ח:תתתת|(ג)}} מדד רווחיות אחר, המתאים ביותר בנסיבות הענין.

{{ח:סעיף|2|קביעת תנאי השוק}}
{{ח:תת|(א)}} לצורך קביעה אם עסקה בין־לאומית שנעשתה היא עסקה בתנאי שוק, ייערך חקר תנאי שוק שבו תושווה עסקה בין־לאומית לעסקאות דומות של הצד הנבדק לפי אחת השיטות המפורטות להלן:
{{ח:תתת|(1)}} שיטה המשווה בין המחיר שנקבע בעסקה הבין־לאומית לבין המחיר שנקבע בעסקה דומה (בתקנות אלה – שיטת השוואת המחיר);
{{ח:תתת|(2)}} לא ניתן להפעיל את שיטת השוואת המחיר – לפי אחת משיטות ההשוואה שלהלן, המתאימה ביותר בנסיבות הענין:
{{ח:תתתת|(א)}} שיטה המשווה את שיעור הרווחיות בין העסקה הבין־לאומית לבין העסקה הדומה;
{{ח:תתתת|(ב)}} שיטה המשווה בין העסקה הבין־לאומית לבין העסקה הדומה, על פי החלוקה הנהוגה של הרווח או ההפסד בין צדדים לפעילות משותפת, בהתחשב בתרומתו של כל צד לעסקה, לרבות חשיפתו לסיכונים וזכויותיו בנכסים הקשורים לעסקה;
{{ח:תתת|(3)}} לא ניתן להפעיל את שיטת השוואת המחיר או את אחת השיטות המפורטות בפסקה (2) – שיטה אחרת, המתאימה ביותר בנסיבות הענין, המשווה בין העסקה הבין־לאומית לעסקה דומה.
{{ח:תת|(ב)}} יראו עסקה בין־לאומית כעסקה בתנאי שוק, אם בעקבות השוואתה על פי שיטות ההשוואה לעסקאות דומות, לא חרגה התוצאה שהתקבלה מהטווח הבין־רבעוני שהתקבל בהשוואה לעסקאות דומות, ואולם – היתה שיטת ההשוואה שיטת השוואת המחיר ולא נעשו התאמות לביטול השפעת ההבדל על מאפייני ההשוואה, יראו את העסקה כעסקה בתנאי שוק אם המחיר לא חרג מטווח הערכים בעסקאות דומות.
{{ח:תת|(ג)}} לא ניתן לראות עסקה בין־לאומית כעסקה בתנאי שוק כאמור בתקנה משנה (ב), ידווח מחיר העסקה על פי הערך המצוי במאון ה־50 בטווח הערכים.

{{ח:סעיף|3|הוראות מיוחדות לענין השוואה לעסקאות דומות}}
{{ח:ת}} בהשוואה לעסקאות דומות יחולו הוראות אלה:
{{ח:תת|(1)}} יבחרו להשוואה עסקאות דומות שבוצעו בלא יותר משלוש שנות מס שקדמו לביצוע העסקה הנבדקת;
{{ח:תת|(2)}} יראו כעסקה אחת את כל העסקאות הדומות שביצע הצד הדומה בשלוש שנות המס שקדמו לשנת ביצועה של העסקה הבין־לאומית, אלא אם כן הוכח להנחת דעתו של פקיד השומה כי במהלך אותן שנים, כולן או חלקן, או בשנים שלפניהן או בשנים שלאחריהן, היה שינוי מהותי במאפייני ההשוואה שבשלהם יש לראות רק חלק מהעסקאות הדומות כעסקה דומה אחת;
{{ח:תת|(3)}} המחיר, שיעור הרווחיות, חלוקת הרווח כאמור {{ח:פנימי|סעיף 2|בתקנה 2(א)(2)(ב)}}, או שיטה אחרת כאמור {{ח:פנימי|סעיף 2|בתקנה 2(א)(3)}}, לפי הענין, בעסקאות דומות שרואים אותן כעסקה דומה אחת כאמור בפסקה (2), יהיה ממוצע המחיר, ממוצע שיעור הרווחיות, ממוצע חלוקת הרווח או ממוצע התוצאות המתקבל לפי שיטה אחרת כאמור, לפי הענין, בכל העסקאות הדומות שרואים אותן כעסקה דומה אחת;
{{ח:תת|(4)}} ההשוואה בין עסקה בין־לאומית לבין עסקאות דומות תיעשה בהתאם לאותה שיטה.

{{ח:סעיף|4|עסקה חד־פעמית|תיקון: תשפ״ב}}
{{ח:ת}} {{ח:הערה|(תבוטל ביום תחילתם של כללים שנקבעו לפי {{ח:חיצוני|פקודת מס הכנסה#סעיף 85א|סעיף 85א(ה1) לפקודה}}):}}
{{ח:ת}} {{ח:פנימי|סעיף 2|תקנות 2}} {{ח:פנימי|סעיף 3|ו־3}} לא יחולו על עסקה בין־לאומית חד־פעמית, שאושרה בידי פקיד השומה כעסקה בין־לאומית חד־פעמית כאמור, והעסקה תדווח כאילו נקבעו המחיר או התנאים, לפי הענין, בין צדדים שאין ביניהם יחסים מיוחדים.

{{ח:סעיף|5|חובות תיעוד ודיווח במחירי העברה|תיקון: תשפ״ב}}
{{ח:תת|(א)}} נישום שהוא צד לעסקה בין־לאומית, שלא חלה עליה {{ח:פנימי|סעיף 4|תקנה 4}}, יגיש לפקיד השומה על פי בקשתו של פקיד השומה, בתוך 30 ימים, דוח שבו יפרט את הנתונים כדלקמן:
{{ח:תת}} {{ח:הערה|(החל ביום תחילתם של כללים שנקבעו לפי {{ח:חיצוני|פקודת מס הכנסה#סעיף 85א|סעיף 85א(ה1) לפקודה}}):}} נישום שהוא צד לעסקה בין־לאומית, שלא חלים עליה כללים שקבע המנהל לפי {{ח:חיצוני|פקודת מס הכנסה#סעיף 85א|סעיף 85א(ה1) לפקודה}}, יגיש לפקיד השומה על פי בקשתו של פקיד השומה, בתוך 30 ימים, דוח שבו יפרט את הנתונים כדלקמן:
{{ח:תתת|(1)}} פרטי הנישום, לרבות בעלי הזכויות השולטים בו, במישרין או בעקיפין, כל חבר־בני־אדם המוחזק על ידיו במישרין או בעקיפין, כל חבר־בני־אדם שהוא והנישום מחזיקים בהם ופרטי הנהנים או המוטבים בזכויות כאמור; לענין פסקה זו יפורש המונח ”שליטה“ ו”החזקה“ – {{ח:חיצוני|פקודת מס הכנסה#סעיף 85א|כהגדרת ”שליטה“ שבסעיף 85א לפקודה}};
{{ח:תתת|(1א)}} תיאור המבנה הארגוני של הנישום, הכולל חלוקה לתחומי פעילות מהותיים בקשר למבנה הארגוני, והסבר מפורט לגבי בעלי התפקיד בקבוצה הרב־לאומית שאליהם כפוף הנישום, לרבות פירוט תפקידם והמיקום הגאוגרפי של משרדם;
{{ח:תתת|(2)}} הצדדים לעסקה הבין־לאומית, תושבותם וציון היחסים המיוחדים שיש לנישום עמם;
{{ח:תתת|(3)}} התנאים החוזיים של העסקה הבין־לאומית לרבות פירוט הנכס, השירות שניתן, המחיר שניתן, תנאי הלוואה והאשראי וערבויות;
{{ח:תתת|(4)}} תחום הפעילות של הנישום וההתפתחויות בו;
{{ח:תתת|(5)}} הסביבה הכלכלית שבה פועל הנישום והסיכונים שלהם הוא חשוף;
{{ח:תתת|(5א)}} רשימת מתחרים עיקריים של הנישום, אם קיימים;
{{ח:תתת|(6)}} שימוש בנכסים בלתי מוחשיים, במישרין או בעקיפין;
{{ח:תתת|(7)}} פירוט כל העסקאות שעשה הנישום עם צד לעסקה, לרבות הלוואות, תשלום דמי ניהול, שותפויות, מיזמים משותפים, מתנות, ערבויות, הסכמי נאמנות וכל הסכם אחר, וכן סכומי התשלומים והתקבולים בשל עסקאות כאמור;
{{ח:תתת|(8)}} עסקאות דומות, שיטת ההשוואה שנבחרה ומאפייני ההשוואה שעל פיהם נקבעו טווח הערכים והטווח הבין־רבעוני, לפני הענין, פירוט ההתאמות שנעשו למאפייני ההשוואה והסבר לבחירת ההשוואה ולהתאמות שנעשו, פירוט התוצאות שהתקבלו בעקבות ההשוואה, הצגת טווח הערכים או הטווח הבין־רבעוני, לפי הענין, וכן המסקנות הנובעות מההשוואה לעסקאות הדומות;
{{ח:תתת|(9)}} אופן הדיווח על העסקה במדינת החוץ, לרבות במסגרת בקשה להחלטה מקדמית, אם הוגשה, וכן דיווח על הנתונים של העסקה במדינת חוץ ואם היה פער בין הדיווח במדינת חוץ לדיווח בישראל – הסברים לקיומו של הפער האמור;
{{ח:תתת|(10)}} אם הנישום הוא ישות בקבוצה רב־לאומית שמחזור העסקאות שלה, בשנה שקדמה לשנת הדיווח, עולה על 150 מיליון שקלים חדשים – יכלול בדוח גם סקירה של הקבוצה הרב־לאומית שהנישום משתייך אליה, ובכלל זה את כל אלה:
{{ח:תתתת|(א)}} תרשים המציג את מבנה האחזקות של הקבוצה הרב־לאומית, לרבות מיקום גאוגרפי של הישויות בקבוצה וצורת ההתאגדות או הפעילות, לפי העניין, של כל ישות;
{{ח:תתתת|(ב)}} תיאור כללי של עסקי הקבוצה הרב־לאומית, ובכלל זה את כל אלה:
{{ח:תתתתת|(1)}} מנועי צמיחה עיקריים;
{{ח:תתתתת|(2)}} תיאור שרשרת האספקה של חמשת המוצרים או השירותים שמציעה הקבוצה הרב־לאומית שמהם נובעת לה ההכנסה הגבוהה ביותר, וכן של מוצרים ושירותים נוספים אשר ההכנסה מהם עולה על 5 אחוזים ממחזור הקבוצה הרב־לאומית;
{{ח:תתתתת|(3)}} פירוט הסכמים עיקריים למתן שירותים, למעט שירותי מחקר ופיתוח, בין ישויות הקבוצה הרב־לאומית, וכן מדיניות קביעת מחירי העברה בעסקאות בין ישויות הקבוצה הרב־לאומית;
{{ח:תתתתת|(4)}} תיאור השווקים הגאוגרפים העיקריים שלהם מיועדים המוצרים והשירותים שפורטו לפי פסקה (2);
{{ח:תתתתת|(5)}} תיאור התרומות העיקריות של כל ישות בקבוצה ליצירת ערך בקבוצה;
{{ח:תתתתת|(6)}} תיאור שינויים עיקריים במבנה הבעלות והשליטה בנישום ובמבנה הבעלות והשליטה של הנישום בישויות אחרות;
{{ח:תתתת|(ג)}} מידע לגבי נכסים בלתי מוחשיים של הקבוצה הרב־לאומית, ובכלל זה את כל אלה:
{{ח:תתתתת|(1)}} תיאור מדיניות הקבוצה הרב־לאומית בנושא פיתוח, החזקה וניצול הנכסים הבלתי מוחשיים שלה, לרבות פירוט מיקומם של המפעלים העיקריים העוסקים במחקר ופיתוח ומיקומה של הנהלת המחקר והפיתוח;
{{ח:תתתתת|(2)}} פירוט רשימת הנכסים הבלתי מוחשיים העיקריים בקבוצה הרב־לאומית והישויות המחזיקות בהם;
{{ח:תתתתת|(3)}} רשימת ההסכמים העיקריים בין ישויות בקבוצה הרב־לאומית הנוגעים לנכסים בלתי מוחשיים;
{{ח:תתתתת|(4)}} תיאור כללי של מדיניות קביעת תנאי השוק בקבוצה הרב־לאומית בעסקאות למתן שירותי מחקר ופיתוח והעברת נכס בלתי מוחשי או מתן זכות שימוש בו;
{{ח:תתתתת|(5)}} תיאור כללי של כל העברה מהותית של נכס בלתי מוחשי בין ישויות בקבוצה הרב־לאומית, במהלך שנת המס, לרבות הישויות המעורבות, המדינות שבהן הנכס הבלתי מוחשי רשום והתמורה שניתנה בעד ההעברה;
{{ח:תתתת|(ד)}} מידע על אודות פעילות מימון על ידי ישות בקבוצה הרב־לאומית, או בעבורה, ובכלל זה את כל אלה:
{{ח:תתתתת|(1)}} תיאור כללי של אופן מימון הישויות בקבוצה הרב־לאומית, לרבות עסקאות מימון עיקריות עם מלווים שאינם ישויות בקבוצה הרב־לאומית;
{{ח:תתתתת|(2)}} פירוט הישויות בקבוצה הרב־לאומית המעניקות שירותים פיננסיים בעבור הקבוצה, וכן פירוט המדינות שבהן הן מאוגדות, ומקום ניהולן בפועל;
{{ח:תתתתת|(3)}} תיאור כללי של מדיניות קביעת תנאי השוק של הקבוצה הרב־לאומית ביחס לעסקאות מימון בין ישויות הקבוצה;
{{ח:תתתת|(ה)}} פירוט מדיניות הקבוצה הרב־לאומית, בהתאם לכללי המס והחשבונאות החלים עליה, לרבות כל אלה:
{{ח:תתתתת|(1)}} צירוף דוחות כספיים מאוחדים של הקבוצה הרב־לאומית לשנת המס אשר הוכנו לכל מטרה שהיא;
{{ח:תתתתת|(2)}} פירוט תמציתי של החלטות המיסוי והאישורים המוקדמים אשר ניתנו בישראל או במדינת חוץ לישויות הקבוצה הרב־לאומית, בנושא חלוקת הכנסות בין המדינות.
{{ח:תת|(ב)}} לדוח האמור בתקנת משנה (א) יצורפו חוזי העסקה, החוזים האחרים בין הצדדים שיש עמם יחסים מיוחדים, מסמכים אחרים לאימות הנתונים שנמסרו, חקר תנאי שוק וניתוח מחירי העברה ותנאי שוק שנערכו בהתאם לתקנות אלה, חקר תנאי שוק או הערכה שנערכו לצורך הגשה לרשות מס זרה, הדוח שהוגש במדינת חוץ וכל קביעה שהיתה לרשות מס וכן חוות דעת של רואה חשבון או עורך דין אם ניתנה.
{{ח:תת|(ג)}} לענין נישום שהוא צד לעסקה בין־לאומית שחלות עליה הוראות {{ח:פנימי|סעיף 4|תקנה 4}}, יחולו הוראות תקנות משנה (א)(1) עד (7), (9) ו־(ב), אלא שלענין חקר תנאי השוק וניתוח מחירי העברה האמורים בתקנת משנה (ב), תחול חובת צירופם רק אם נערכו.
{{ח:תת}} {{ח:הערה|(החל ביום תחילתם של כללים שנקבעו לפי {{ח:חיצוני|פקודת מס הכנסה#סעיף 85א|סעיף 85א(ה1) לפקודה}}):}} לענין נישום שהוא צד לעסקה בין־לאומית שחלים עליה כללים שקבע המנהל לפי {{ח:חיצוני|פקודת מס הכנסה#סעיף 85א|סעיף 85א(ה1) לפקודה}}, יחולו הוראות תקנות משנה (א)(1) עד (7), (9) ו־(ב), אלא שלענין חקר תנאי השוק וניתוח מחירי העברה האמורים בתקנת משנה (ב), תחול חובת צירופם רק אם נערכו.
{{ח:תת|(ד)}} בדוח לפי {{ח:חיצוני|פקודת מס הכנסה#סעיף 131|סעיף 131 לפקודה}} ידווח הנישום על כל אלה לפי טופס שקבע המנהל:
{{ח:תתת|(1)}} ביצוע עסקה בין־לאומית, וכן על מחירה, תנאיה ומחירה ותנאיה בתנאי שוק;
{{ח:תתת|(2)}} על היותו של הנישום חלק מקבוצה רב־לאומית ופרטים מזהים של אותה קבוצה, וכן על ישות־האם הסופית בקבוצה ופרטים מזהים שלה, על המחזור המאוחד של הקבוצה בשנה שקדמה לשנת הדיווח ופרטים על אודות החובה החלה על הגשת דוח ישות־אם סופית לגבי אותה קבוצה וביצועה.

{{ח:סעיף|5א|דוח ישות־אם סופית|תיקון: תשפ״ב}}
{{ח:תת|(א)}} אישור המנהל לישות־אם חלופית כאמור {{ח:חיצוני|פקודת מס הכנסה#סעיף 85ג|בסעיף 85ג(ה) לפקודה}}, יינתן אם התקיימו כל התנאים האלה:
{{ח:תתת|(1)}} ישות־האם הסופית מסרה למנהל את הבקשה לאישור ישות־אם חלופית עד תום שנת המס שלגביה מוגש דוח ישות־האם הסופית, וצירפה הצהרה כי ישות אחרת בקבוצה הרב־לאומית תגיש במדינת מושבה, דיווח אשר כולל את הפרטים הנדרשים בדוח ישות־אם סופית;
{{ח:תתת|(2)}} ישות־האם הסופית העבירה למנהל אישור על הגשת דיווח כאמור בפסקה (1) עד המועד הקבוע להגשת דוח ישות־אם סופית {{ח:פנימי|סעיף 85ג|בסעיף 85ג(ג)}};
{{ח:תתת|(3)}} קיים, במועד הגשת הבקשה, הסכם רשויות מוסמכות בתוקף עם המדינה שבה הוגש הדיווח כאמור בפסקה (1).
{{ח:תת|(ב)}} המנהל יהיה רשאי לחייב ישות בקבוצה הרב־לאומית כאמור {{ח:חיצוני|פקודת מס הכנסה#סעיף 85ג|בסעיף 85ג(ג) לפקודה}}, שהיא תושבת ישראל, להגיש דוח ישות־אם סופית, אף אם היא לא ישות חייבת בדיווח כמשמעותה {{ח:חיצוני|פקודת מס הכנסה#סעיף 85ג|באותו סעיף}}, אם התקיים אחד מהתנאים האלה:
{{ח:תתת|(1)}} ישות־האם הסופית אינה חייבת בהגשת דוח ישות־אם סופית במדינת התושבות של ישות־האם הסופית (להלן – דוח ישות־אם סופית במדינה זרה), לפי דינה של אותה מדינה;
{{ח:תתת|(2)}} לא קיים הסכם רשויות מוסמכות בתוקף לעניין העברת דוח ישות־אם סופית במדינה זרה, עם מדינת התושבות של ישות־האם הסופית;
{{ח:תתת|(3)}} חילופי מידע בין ישראל והמדינה שבה הוגש דוח ישות־אם סופית במדינה זרה הושעו בניגוד לתנאי הסכם רשויות מוסמכות, או שלא התקבל מידע, מסיבה אחרת, מאת אותה מדינה, לגבי קבוצות רב־לאומיות הכוללות ישות בישראל.

{{ח:סעיף|6|הוראת מעבר}}
{{ח:ת}} תקנות אלה יחולו על עסקה בין־לאומית שנעשתה ביום פרסומן ואילך, ואולם יראו חקר תנאי שוק שנערך לפני פרסומן של תקנות אלה, כחקר תנאי שוק שנערך לפי תקנות אלה, וזאת במשך שנתיים מיום פרסומן, ובלבד שנערך לפי קווי הנחיה מקובלים שפורסמו על ידי ארגון ה־OECD או מדינות החברות בו.

{{ח:חתימות|י״ד בחשון התשס״ז (5 בנובמבר 2006)}}
* '''אברהם הירשזון'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]